Motî:saetch - Wikipedia

# Motî:saetch

### Èn årtike di Wikipedia.

saetch [o.n.]

1. dobe cwårêye toele, cozowe so troes costé, po-z î mete des grins, u ôte tchoi. On-z aveut fini cwand l' saetch u l' banse estént rimplis di ptitès popenes di påtes bén faxheyes avou l' loyén di strin (Yvon Laurent). Mågré totes les promesses, li vireus passeu d' aiwe Riboutéve li mariaedje et les saetchs di skelins (J. Vrindts). Si l' feme å havet vénreut et vos assaetchî e l' aiwe et vos stitchî dins s' grand saetch, ci sereut co ôte tchoi (E. Gilliard). F. sac. rl a: tîke, malkea. >> vudî s' saetch: dire tot çou k' on-z a sol cour. Faléve k' i vude si saetch et cossåyî, on côp po totes, tot çk' i rmawyive sins låtchî dispu des moes et des moes (E. Gilliard). >> on vû saetch ni såreut tni droet.

2. muzeure do rindaedje des grins (100 kilos). Ci tchamp la a rindou dipu d' 50 saetchs a l' ectåre. F. quintal.

3. malete di scolî. On dit eto: caba. F. cartable.

4. pitite malete al mwin, po les femes. >> leyî foumer l' saetch: li mete al tere po s' rapoizer. On-z aveut bon d' rapoizer l' tchena et d' leyî foumer l' saetch (R. Dedoyart).

Disfondowes: sètch, satch; Pc. sak.

Etimolodjeye: saccu (minme sinse). Ebreu שק (shk). Ci mot cial est onk k' i gn a dins bråmint des lingaedjes del etire daegn.

| saetchêye [f.n.] çou k' gn a dins on saetch. A meynute, li pere Noyé, erlujhant come on clå d' keuve po fé des ureus pa banslêyes, vudrè s' saetchêye dins les aistrêyes (C. Massaux).

Disfondowes: sèchêye, sètchèye, satchêye, satchée, satchîye, satchîe.

| saetchot [o.n.] pitit saetch. Les pladjes sont griblêyes di saetchot d' plastike. >> T' irès fé des saetchots: t' irès al prijhon.

Disfondowes: sètchot, satchot.

| saetchea [o.n.]

1. djezî. On dit eto: malete. F. gésier.

2. estoumak do pourcea. Coinrece Basse-Årdene.

Mots d' aplacaedje:

- cou d' saetch
- saetch-a-l'-air

- Dipus d' racsegnes so les saetchots d' plastike
- Dipus d' racsegnes so les dispouyes des oujheas (mot saetchea, saetchot)
- Dipus d' racsegnes so les dispouyes des grossès biesses (mot saetch)
- Dipus d' racsegnes so les dispouyes des pourcesa (et l' mot saetchea)

Prin del pådje «http://wa.wikipedia.org../../../s/a/e/Mot%C3%AE%7Esaetch.html»

##### Views

- Årtike
- Copene
- Modêye d' asteure

##### Cweri